<classify> KAMPUNI ya Ndege ya Tanzania ATCL imeingia mkataba wa miaka mitano na Kampuni ya StandardAero ya nchini Ufaransa ili kufanya ukarabati mkubwa wa injini za ndege za ATCL, Bombadier Q 400.Akizungumza mapema leo baada ya kusaini mkataba huo, Kaimu Mkurugenzi wa ATCL, Patrick Ndekana amesema kuwa ATCL imeridhishwa na huduma za StandardAero kwenye urekebishaji mkubwa wa injini kwa ndege za aina ya Bombadier zilizonunuliwa na serikali tangu Septemba mwaka 2016.Tumeingia makubaliano ya miaka mitano ya matengenezo makubwa ya ndege hizi, utaratibu ni kwamba, ndege zetu huwa tunaruhusiwa kufanya marekebisho madogo madogo lakini kwa sababu za kiusalama, marekebisho makubwa kama ya injini hufanywa na mtengenezaji wa ndege au kampuni ambazo amezidhibitisha kufanya hivyo, alisema.Aliendelea kusema kwamba Kampuni ya StandardAero ni moja ya kampuni zinazofanya kazi hiyo kwa kuidhinishwa na watengenezaji wa ndege za Bombadier.Hii yote itatusaidia sisi kuwa huduma bora na zenye uhakika kiusalama kwani injini ya ndege inapaswa kuwa kwenye hali nzuri ili kuwa na huduma na usalama ulio bora.Kwa upande wake Mkurugenzi wa Mauzo Kikanda wa Kampuni ya StandardAero, Tayeb Bouhassis alisema kuwa wanayofuraha kuendelea kushirikiana na ATCL kwenye marekebisho makubwa ya ndege zake.Bouhassis ameeleza kuwa wanayo furaha kufanya kazi na ATCL, kwani ni kampuni ambayo inakua vizuri na itaweza kutanuka vizuri kwenye ukanda huu kwa siku za mbeleni.  <topic>: KITAIFA 